Þrír Íslendingar munu keppa á Samurai Grappling Invitational mótinu á laugardaginn á Írlandi . Þeir Halldór Logi , Kristján Helgi og Jeremy Aclipen keppa allir á mótinu . Strákarnir koma allir úr Mjölni og hafa undirbúið sig vel fyrir mótið . Halldór Logi Valsson keppir í 8 - manna Elite Nogi +80kg flokki . Halldór er svart belti í brasilísku jiu-jitsu og eru sterkir keppendur á mótinu frá Bretlandseyjum . Sigurvegarinn fær 500 evrur og ef sigurvegarinn nær að sigra alla með uppgjafartaki fær hann styrk frá mótshöldurum í eitt ár . Kristján Helgi Hafliðason keppir staka ofurglímu við svartbeltinginn Guilherme Toto í galla . Kristján keppti síðast á Battle Grapple í október þar sem hann vann sína glímu þar gegn svartbeltingi en Kristján er sjálfur brúnt belti í brasilísku jiu-jitsu . Francis Jeremy Aclipen keppir ofurglímu við Kon Fennelly en báðir eru blátt belti í brasilísku jiu-jitsu . Glímukvöldið verður sýnt beint á Facebook síðu Samurai Grappling hér . Jeremy er fyrstur af Íslendingunum en hann er í í 3. glímu kvöldsins . Uppröðun á glímunum má sjá hér að neðan en útsending hefst kl. 17:00 á íslenskum tíma .